Jakob Dinesohn

Jakovas Dinesonas (1836 m. Žagarėje, Rusijos imperija – 1919 m. rugpjūčio 29 d. Varšuvoje, Antroji Lenkijos Respublika) – Lietuvos žydų kilmės rašytojas, pedagogas.

 Biografija 

Gimė 1836 m. Žagarėje. Jaunystėje mokėsi pas savo dėdę Mogiliave. Baigęs mokslus rašė straipsnius į vietos laikraščius hebrajų kalba, o vėliau pradėjo rašyti jidiš kalba ir tapo vienu iš populiariausių rašytojų rašiusiu jidiš kalba XIX a. pabaigoje. Tuo pačiu metu dirbo privačiu mokytoju turtingų žmonių namuose. Pirmąjį romaną parašė 1876 m., tačiau jis buvo uždraustas cenzūros. Jo romanams būdinga gėrio ir blogio kova, kurioje visada laimi teisingumas. Taip pat į hebrajų kalbą išvertė žydų istoriją, Egipto, Babilono, Indijos ir Kinijos istorijas. 1885 m. apsigyveno Varšuvoje, kur atidarė parduotuvę. Nuo 1915 m. nustojo rašyti ir pasišventė socialiniam darbui. Mirė 1919 m. rugpjūčio 29 d. Varšuvoje.

 Darbai 

 Haneowim wehaneimim (1877)
 Ewen Negef (1890)
 Herschele (1891)
 Josele (1899)
 Alter (1903)
 Kindersche Neschomes (1904)

 Nuorodos 
 Biografija (ang.)

 Literatūra 

 Reisen, Lexikon fun der jidischer literatur, B. I, 2 Aufl., Wilno, 1926, SS. 699–710.
 Litwakow M., In Umru, B. II, M., 1926, SS. 29–33.

Kategorija:Lietuvos rašytojai
Kategorija:Lenkijos rašytojai